ጉባኤ አማራ የትብብር መድረክ በመመሥረትና የአቋም መግለጫ በማውጣት ተጠናቅቋል፡፡ የጉባኤው መግለጫ ሙሉ ሐሳብ ቀጥሎ ቀርቧል፡፡
የጉባኤ አማራ ፩ጋዜጣዊ መግለጫ‘‘የጋራ ራዕይ እና ግብ ለአማራ ሕዝብ ዘለቄታዊ አንድነት እና ሁለንተናዊ ስኬት’’ በሚል መሪ ሐሳብ በአማራ ምሁራን መማክርት ጉባኤ፣ በአማራ ብሔራዊ ሀገር አቀፍ ዜና መንግሥት፣ በአማራ የብልፅግና ፓርቲ ጽሕፈት ቤት፣ በአማራ ብሔራዊ ንቅናቄ፣ በአማራ ማኅበራዊ ራዕይ ግንባር አስተባባሪነት ከመጋቢት 2-3/2012 ዓ.ም በባሕር ዳር ከተማ የተካሄደው የመጀምሪያው ‘ጉባኤ አማራ’ በሚከተሉት ጉዳዮች ላይ የጋራ መግባባት እና አቋም በመውሰድ ተጠናቅቋል፡፡ጉባኤው በሀገር አቀፍና ሀገር አቀፍ ዜና ጉዳዮች ላይ በጥልቀት ከመከረ በኋለ የጋራ ራዕይና ግብ አስቀምጧል፡፡በዚህ መሠረት የአማራ ሕዝብና በክልሉ ውስጥ የሚኖሩ ብሔረሰቦች የጋራ ራዕይ እና ግብ ለሁሉም የምትመች ነጻነት፣ ፍትሕ፣ እከልነት፤ በሕግ የበላይነት ላይ የተመሠረተ ዴሞክራሲ የሰፈነባት እና ጠንካራ ኅብረ-ብሔራዊ አንድነት ያላት፤ ሁሉም ዜጋ በየትኛውም አካባቢ ያለምንም ስጋት ተንቀሳቅሶ የሚኖርባት እንዲሁም ለዜጎቿ እየተሻሻለ የሚሄድ የኑሮ ሁኔታ ማረጋጋጥ የምትችል ኢትዮጵያን እውን ሆና ማየት ነው፡፡በጨቋኝ ተጨቋኝ ትርክት ተመሥርቶ በአማራ ሕዝብና በክልሉ በሚገኙ ብሔረሰቦች ላይ የሚደርሱ በደሎችን ለአንዴ እና ለመጨረሻ ጊዜ በማስቆም ከሕገ- መንግሥት ማሻሻያ፤ ከክልሉ ውጭ የሚኖሩ አማራዎች የፖለቲካ ውክልና፤ ከወሰን እና ከማንነት እንዲሁም ከፍትሐዊ ኢኮኖሚ ተጠቃሚነት ጋር የተያያዙ መሠረታዊ ጥያቄዎች ተመልሰው፤ ፖለቲካዊ፣ ኢኮኖሚያዊ፣ ማኅበራዊ እና ባህላዊ መብቶች ተከብረው በየትኛውም የሀገሪቱ ክፍል ያለስጋት መኖር እንዲችሉ ማድረግ ቅድሚያ ተሰጥቶት የሚሠራበት ይሆናል፡፡